પ્રધાનમંત્રી ફસલ બીમા યોજનાના અમલીકરણ માટેની માર્ગદર્શિકા મુજબ બેંક પાસેથી જિલ્‍લામાં નિયત થયેલ નોટીફાઇડ પાક માટે ધિરાણ મેળવતા ખેડૂતોને (લોની ફાર્મર કે જેમની લોન તા.૦૧/૦૧/૨૦૧૮ થી તા.૧૫/૦૭/૨૦૧૮ દરમિયાન મંજૂર થયેલ હોય) ફરજિયાતપણે આ યોજના હેઠળ આવરી લેવાના રહે છે. બિનધિરાણી ખેડૂતઓએ પોતે આઇખેડૂત પોર્ટલ પર ઓનલાઇન અરજી કરવાની રહેશે અથવા ધિરાણ મેળવેલ હોય તે બેંક ખેડૂતો પાસે આઇખેડૂત પોર્ટલ પર અરજી કરવા મદદ કરશે. આ અરજી માટે આઇખેડૂત પોર્ટલ તા.૧૫ જુલાઇ-૨૦૧૮ સુધી ખૂલ્લું રહેશે. તેમના પાક વીમાનું પ્રિમિયમ કાપવાનું રહે છે. દર પાક વાર પ્રિમિયમના દર નિયત કરવામાં આવ્‍યા છે. ખરીફ ઋતુ માટે મુખ્‍ય અને ગૌણ પાક નોટીફાઇડ થયેલ છે તેમજ પોર્ટલ પર અરજી કરવાની તારીખની મુદ્દત પણ નિયત કરવામાં આવી છે. દરેક તાલુકા માટે નોટીફાઇડ મુખ્‍ય પાક કપાસ (બિ.પિ.) અને નોટીફાઇડ ગૌણ પાક તલ, મગ, મગફળી, કપાસ (પિ) અને કપાસ (બિ.પિ.) છે. આ માટે તા.૧૫ જુલાઇ-૨૦૧૮ સુધીમાં અરજી કરવાની છે. જયારે ધારી તાલુકા માટે નોટીફાઇડ ગૌણ પાક દિવેલા માટે તા.૩૧ ઓગષ્‍ટ-૨૦૧૮ સુધીમાં અરજી કરવાની રહેશે. જુદાં-જુદાં પાકો માટે પ્રિમિયમ દર ૨ ટકા અથવા ૫ ટકા નક્કી કરવામાં આવેલ છે.